
STROKOVNO TRENERSKI SVET  (II. seja)
Datum: 04.10.2011
Prisotni člani STS NTZS:  Polona Čehovin Sušin,  Jože Mikeln,.Mirko Unger, Uroš Slatinšek, Miran Močan, Danijel Šarlah.
Selektorji: Vesna Ojsteršek Drnovšek , Darijan Vizjak, Bojan Rak.

Predsednica TRK: Milana Krmelj.
Opravičeno odsotni: 
Na II. seji so bili navzoči vsi člani STS.
Predlagan naslednji dnevni red:
1. Pregled in potrditev zapisnika I. seje STS
2. Merila za nastop na mednarodnih tekmovanjih
3. Izbor selektorja za mladino
4. Programi reprezentanc do konca leta 2012
5. Problematika trenerske organizacije
6. Tekoče zadeve
7. Razno.

1. STS je soglasno sprejel zapisnik I. seje STS. 
2. Merila za nastop na mednarodnih nastopih. Pogovor je stekel glede udeležbe naših reprezentantov na mednarodnih turnirjih – predvsem, da bi se udeleževali turnirjev le tisti igralci, ki se po trenažnem procesu lahko primerjajo s tujimi igralci s katerimi se bodo srečevali na mednarodnih turnirjih. Prišlo je do pomislekov glede kontroliranja treningov. Treningi pri mlajših igralcih še sledijo evropski konkurenci, medtem ko pri starejših že zaostajamo. Naše ambicije so zelo velike medtem ko v trenažnem procesu nismo primerljivi z ostalimi razvitimi državami. Treba je narediti prioritetno listo mlajših igralcev (v povezavi s starši, klubi in šolami), ki bodo pripravljeni sodelovati na skupnih treningih na mesec in pol po cca 10 dni pod okriljem NTZS. Število ur, ki bi bilo potrebno za skupino je cca 15 – 16 ur tedenskega treninga.  Za igralce bi skrbel selektor teh selekcij. V debati se omeni, da so merila že izdelana, da pa se jih ne držimo (velikokrat prihaja do različnih informacij glede števila treningov predvsem s strani trenerjev in igralcev). Omenjajo se tudi slabi pogoji v klubih glede možnosti treniranja predvsem v povezavi s šolami. Težava je tudi, da se trenerji ne morejo posvetiti samo najboljšim igralcem v klubih, ampak morajo delati  z vsemi. 
Imenovati je treba perspektivni skupini in ju uskladiti s strani NTZS s starši, klubi in šolami. Selektor naj bi urejal vse kontakte. 
Skupine naj bi bile od 10-12 let (selektor, Slatinšek, Vizjak, Ojsteršek - Drnovšek), kadeti, mladinci in člani (Rak, Unger, Mikeln); vsi selektorji in člani STS naj se aktivno vključijo v delo s skupinami.   

1. SKLEP: do 04. novembra naj se podajo predlogi za vse perspektivne skupine.
Sklep je bil sprejet soglasno. 

3. Izbor za selektorja za mladino. 
Na razpis za selektorja sta prišli dve prijavi (g. Sandi Vovk in g. Matej Petar). Po razpravi  o obeh kandidatih se je STS odločil, za Mateja Petarja na osnovi izkušenj. Opravi se dodatni razgovor z g. Petarjem.
2. SKLEP: STS podpira kandidaturo Mateja Petarja za v.d. za selektorja za mlade moške reprezentance. 

Sklep je bil sprejet soglasno. 
4. Programi reprezentanc do konca leta 2012

Programi se naj dopolnejo do konca leta 2012 zaradi finančnega ovrednotenja. 

3. SKLEP: do 5. novembra se pripravi okvirni finančni program za leto 2012.  

Sklep je sprejet soglasno.
5. Problematika trenerske organizacije. Trenerska organizacija ne deluje. Nujno je sklicati trenersko organizacijo zaradi licenciranja trenerjev. Pregleda naj se tudi preveri pravila in pravilnike glede usklajenosti.  
4. SKLEP: Preveriti je treba uskladitev pravil in pravilnika ZNTTS Slovenije.
5. SKLEP: predlaga se izvedba skupščine ZNTTS skupaj z licenčnim seminarjem.
Sklepa sta bila sprejeta soglasno.

6. Tekoče zadeve
Podana je informacija o turnirjih (Nemčija za mladino) in (Slovaško za kadete). Po debati je bilo sprejeto , da gre na MP Nemčije edino Alex Galič, medtem ko se igralcem (Sukič, Peršolja, Kolbl in Zupančič) skuša omogočiti priprave v kakšnem od bližnjih tujih centrov (naprimert - Schlager center). Na MP Slovaške pa se pošlje dve ekipi kadetov in ekipa kadetinj. V bodoče se naj izberejo turnirji, ki so primerni za naše tekmovalce.
6. SKLEP: Predlaga se udeležba na MP Nemčije (1 igralka), ter udeležba na MP Slovaške (2 igralke in 4 igralci).

Predsednica TRK je podala nekaj podatkov glede novega sistema tekmovanj. Minus je igranje  na 1 mizi. Predlaga se zopet igranje krog deklet in krog fantov. Debata se je tudi razvila glede žrebanj (predvsem možnost igranja z istim nasprotnikom). Prvi in drugi iz skupine naj bi bila razporejena v različne polovice.
7. SKLEP: Žrebi se naj opravijo tako, da sta prvo in drugo uvrščeni iz skupin v različnih polovicah glavnega žreba.  

Predloga sta sprejeta soglasno.

7. Razno
Pod razno ni bilo debate.
Seja je bila zaključena ob 13.00.









Predsednik STS NTZS










     Danijel Šarlah l.r.

